# Aktivitetsplan 2013

## Innledning

Overordnet aktivitetsplan for foreningen er en plan som gir føringer for styrets arbeid og foreningens aktivitet det kommende året. Aktivitetsplanen legges, etter gjennomgang på årsmøtet, på foreningens hjemmeside.

Planen inneholder de overordnede rammene for aktivitet. Detaljene behandles og vedtas av det sittende styret.

## Styrets arbeidsform

Styret for Forsvarets høgskoleforening er organisert i tre underutvalg; et web-utvalg, et arrangementsutvalg og et organisasjonsutvalg.

Web-utvalget er delegert arbeidet med oppdatering/ajourhold av hjemmesiden.

Arrangementsutvalget er delegert arbeidet med å forberede møter, arrangementer og eventuelle studieturer.

Organisasjonsutvalget er delegert arbeidet med oppdatering av medlemsdatabasen samt arbeidet med vedlikehold og oppdatering av foreningens profiler på sosiale medier.

Utvalgene organiserer sitt arbeid mellom styremøtene og velger selv sin arbeidsform (møter, e-post-/telefonkontakt) ev oppdeling i arbeidsgrupper.

Utvalgenes forslag presenteres på styremøtene, der vedtak fattes.

## Aktiviteter

Forsvarets høgskoleforenings aktiviteter bygger på følgende:

Årsmøtet medio mars, Medlemsarrangement mai/juni, Studietur, Familiearrangement og Høstmøte.

## Studieturer

Styret har arrangert flere studieturer for medlemmene. Arbeidet bak studieturene krever mye tid og responsen fra medlemmene har vært lav. Den planlagte turen til London i 2012 måtte avlyses på grunn av for liten påmelding.

## Aktiviteter, tentativt oppsett for 2013:

Årsmøtet medio mars - avholdes i Den gamle Krigsskolens lokaler i Tollbugata 10.

Familiearrangement/medlemsarrangement sommerhalvåret.

Studietur til London høsten 2013 vurderes.

Høstmøte i september/oktober med foredrag og servering.

## Kontakten med Forsvarets høgskole

Foreningen støtter Forsvarets høgskole gjennom å bidra til at kullene har en møteplass etter tiden på Forsvarets høgskole. – En møteplass der kunnskapen fra tiden ved Forsvarets høgskole videreføres og oppdateres. Forsvarets høgskoleforening legger også opp til nettverksbygging mellom kullene.

Leder i Forsvarets høgskoleforening møter de nye kullene og holder en orientering om foreningen. Orienteringen, samt informasjon på hjemmesiden danner i hovedsak grunnlaget for medlemsrekrutteringen.

Styremøter og medlemsmøter avholdes, med forbehold om ledig kapasitet på lokaler, i Forsvarets høgskoles lokaler i Bygning 14 på Akershus festning.